CELEX: 32011D0114
Language: ro
Date: 2011-02-18 00:00:00
Title: 2011/114/UE: Decizia Comisiei din 18 februarie 2011 de modificare a Deciziei 2008/589/CE a Comisiei de instituire a unui program specific de control și inspecție privind rezervele de cod din Marea Baltică [notificată cu numărul C(2011) 938]

19.2.2011   
            
            
               RO
            
            
               Jurnalul Oficial al Uniunii Europene
            
            
               L 46/50
            
         DECIZIA COMISIEI
   din 18 februarie 2011
   de modificare a Deciziei 2008/589/CE a Comisiei de instituire a unui program specific de control și inspecție privind rezervele de cod din Marea Baltică
   [notificată cu numărul C(2011) 938]
   (2011/114/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1224/2009 al Consiliului din 20 noiembrie 2009 de stabilire a unui sistem comunitar de control pentru asigurarea respectării normelor politicii comune în domeniul pescuitului, de modificare a Regulamentelor (CE) nr. 847/96, (CE) nr. 2371/2002, (CE) nr. 811/2004, (CE) nr. 768/2005, (CE) nr. 2115/2005, (CE) nr. 2166/2005, (CE) nr. 388/2006, (CE) nr. 509/2007, (CE) nr. 676/2007, (CE) nr. 1098/2007, (CE) nr. 1300/2008, (CE) nr. 1342/2008 și de abrogare a Regulamentelor (CEE) nr. 2847/93, (CE) nr. 1627/94 și (CE) nr. 1966/2006 (1), în special articolul 95,
   întrucât:
   
               (1)
            
            
               Decizia 2008/589/CE a Comisiei (2) instituie un program specific de control și inspecție aplicabil pe o perioadă de trei ani cu scopul de a asigura implementarea armonizată a planului multianual instituit prin Regulamentul (CE) nr. 1098/2007 al Consiliului (3) pentru rezervele de cod din Marea Baltică și pentru unitățile piscicole de exploatare a rezervelor respective.
            
         
               (2)
            
            
               Programul specific de control și inspecție este necesar pentru organizarea cooperării operaționale dintre statele membre vizate și pentru a permite Agenției Comunitare pentru Controlul Pescuitului să organizeze planurile de desfășurare comune, în conformitate cu articolul 9 din Regulamentul (CE) nr. 768/2005 al Consiliului (4).
            
         
               (3)
            
            
               În vederea asigurării continuității implementării armonizate a planului multianual prevăzut de Regulamentul (CE) nr. 1098/2007 al Consiliului, programul specific de control și inspecție trebuie prelungit pentru o perioadă de un an.
            
         
               (4)
            
            
               Prin urmare, Decizia 2008/589/CE trebuie modificată în consecință.
            
         
               (5)
            
            
               Măsurile prevăzute de prezenta decizie sunt conforme cu avizul Comitetului pentru pescuit și acvacultură,
            
         ADOPTĂ PREZENTA DECIZIE:
   Articolul 1
   La articolul 2 din Decizia 2008/589/CE, alineatul (2) se înlocuiește cu următorul text:
   
      „(2)   Programul specific de control și inspecție se aplică pe o perioadă de patru ani.”
   
   Articolul 2
   Prezenta decizie se adresează statelor membre.
   
      Adoptată la Bruxelles, 18 februarie 2011.
      
         
            Pentru Comisie
         
         Maria DAMANAKI
         
            Membru al Comisiei
         
      
   
   
      (1)  JO L 343, 22.12.2009, p. 1.
   
      (2)  JO L 190, 18.7.2008, p. 11.
   
      (3)  JO L 248, 22.9.2007, p. 1.
   
      (4)  JO L 128, 21.5.2005, p. 1.